Vispārējās tiesas (piektā palāta) 2026. gada 11. februāra spriedums – Tokareva/Padome
(lieta T‑693/25)
(Kopējā ārpolitika un drošības politika – Ierobežojoši pasākumi saistībā ar darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība – Līdzekļu iesaldēšana – To personu, vienību un struktūru saraksts, kam piemēro līdzekļu un saimniecisko resursu iesaldēšanu – Prasītāja vārda saglabāšana sarakstā – Jēdziens “labums, kas gūts no ietekmīga uzņēmēja, kurš darbojas Krievijā” – Lēmuma 2014/145/KĀDP 2. panta 1. punkta g) apakšpunkts – Kļūda vērtējumā – LESD 266. pants
1.      Eiropas Savienība – Iestāžu aktu tiesiskuma pārbaude tiesā – Ierobežojoši pasākumi saistībā ar situāciju Ukrainā – Pārbaudes apjoms – Pierādījums par pasākuma pamatotību – Savienības kompetentās iestādes pienākums apstrīdēšanas gadījumā pierādīt to motīvu pamatotību, kas izvirzīti pret attiecīgajām personām vai vienībām – Iekļaušana sarakstos, kas pamatota ar precīzu, konkrētu un saskaņotu norāžu kopumu – Neesība – Kļūda vērtējumā
(Eiropas Savienības Pamattiesību hartas 47. pants; Padomes Lēmums 2014/145/KĀDP, kurā grozījumi izdarīti ar Lēmumu (KĀDP) 2025/1895; Padomes Regulas Nr. 269/2014 un 2025/1894)
(skat. 30.–33. un 39.–42. punktu)
2.      Eiropas Savienība – Iestāžu aktu tiesiskuma pārbaude tiesā – Ierobežojoši pasākumi saistībā ar situāciju Ukrainā – Pārbaudes apjoms – Pierādījums par pasākuma pamatotību – Savienības kompetentās iestādes pienākums apstrīdēšanas gadījumā pierādīt to motīvu pamatotību, kas izvirzīti pret attiecīgajām personām vai vienībām – Minētās kompetentās iestādes novērtējuma brīvības apmērs – Pierādījumu, kas iesniegti saistībā ar iepriekšēju iekļaušanu, atbilstība, ja argumenti nav mainīti un prasītāja situācija vai situācijas Ukrainā vērtējums nav mainījies
(Eiropas Savienības Pamattiesību hartas 47. pants; Padomes Lēmums 2014/145/KĀDP, kurā grozījumi izdarīti ar Lēmumu (KĀDP) 2025/1895; Padomes Regulas Nr. 269/2014 un 2025/1894)
(skat. 34. punktu)
3.      Kopējā ārpolitika un drošības politika – Ierobežojoši pasākumi saistībā ar situāciju Ukrainā – Ierobežojošu pasākumu noteikšanas kritēriji – Ietekmīgi uzņēmēji, kas darbojas Krievijā, un viņu tuvākie ģimenes locekļi vai citas fiziskas personas, kuras gūst no viņiem labumu – Labuma jēdziens – Jebkāds būtisks labums – Priekšrocības, kas piešķirtas pirms Krimas aneksijas – Izslēgšana
(Padomes Lēmuma 2014/145/KĀDP, kurā grozījumi izdarīti ar Lēmumiem (KĀDP) 2023/1094 un (KĀDP) 2025/1895, 2. panta 1. punkta g) apakšpunkts; Padomes Regulas Nr. 269/2014 un 2025/1894)
(skat. 36.–38. punktu)
4.      Atcelšanas prasība – Spriedums, ar kuru tiek atcelts tiesību akts – Sekas – Pienākums veikt izpildes pasākumus – Tvērums – Pienākums izvairīties atceltu tiesību aktu aizstāt ar tiesību aktu, kurā ir pieļauta tā pati kļūda – Šī pienākuma attiecināšana uz vēlākiem aktiem
(LESD 266. pants)
(skat. 48.–60. punktu)
5.      Atcelšanas prasība – Spriedums, ar kuru tiek atcelts tiesību akts – Sekas – Tiesas veikta ierobežošana – Ierobežojoši pasākumi saistībā ar situāciju Ukrainā – Tas, ka Padome nav ņēmusi vērā vairākus secīgus lēmumus par atcelšanu – Pamatojums ierobežojuma pieprasījuma noraidīšanai – Jauna pamatojuma vai jaunu pierādījumu neesība – Prettiesiskums, kas var apdraudēt Savienības tiesību sistēmu – Atteikums
(LES 2. un 19. pants; LESD 264. un 266. pants)
(skat. 68.–70. punktu)
Rezolutīvā daļa
1)
Padomes Lēmumu (KĀDP) 2025/1895 (2025. gada 12. septembris), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība, un Padomes Īstenošanas regulu (ES) 2025/1894 (2025. gada 12. septembris), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība, atcelt, ciktāl Maya Tokareva vārds ir saglabāts to personu, vienību un struktūru sarakstā, kurām piemērojami šie ierobežojošie pasākumi.
2)
Prasību, ar ko tiek lūgts atstāt spēkā Lēmuma 2025/1895 sekas attiecībā uz prasītāju līdz brīdim, kad stāsies spēkā Īstenošanas regulas 2025/1894 daļēja atcelšana, noraidīt.
3)
Eiropas Savienības Padome sedz savus, kā arī atlīdzina M. Tokareva tiesāšanās izdevumus.